! •& -ft I 
I &#•& | 
! i KOMMISSIONEN FOR DE EUROPÆISKE FÆLLESSKABER 
Bruxelles, den 09.06.1998 
KOM(1998) 346 endelig udg. 
Forslag til 
RÅDETS FORORDNING (EF) 
om ændring af forordning (EF) nr. 66/98 vedrørende 
visse bevarelses- og kontrolforanstaltninger 
gældende for fiskeriaktiviteter i Antarktis 
(forelagt af Kommissionen) 

BEGRUNDELSE 
Dette forslag vedrører Det Europæiske Fællesskabs internationale forpligtelser med 
hensyn til bevarelse af de marine levende ressourcer i Antarktis. 
Kommissionen for Bevarelse af de Marine Levende Ressourcer i Antarktis 
(CCAMLR) vedtog på årsmødet den 8. november 1997 bevarelses- og forvaltnings-
foranstaltninger i CCAMLR-området for perioden fra den 8. november 1997 til den 
6. november 1998. Formålet med forslaget er at gennemføre disse henstillinger. 
Det foreslås fuldt ud at anvende foranstaltningerne vedrørende: 
- de kontraherende parters forpligtelse til at udstede en fiskeritilladelse til de fartøjer, 
som de tillader at fiske i CCAMLR-området 
- fangstbegrænsningerne for visse arter 
- forbud mod direkte fiskeri efter visse arter 
- mindskelse af havfugles utilsigtede dødelighed under langlinefiskeri. 
Disse bevarelsesforanstaltninger bliver bindende fra den 11. maj 1998, da der ikke er 
gjort indsigelse over for de kontraherende parter. 
Kommissionen foreslår, at Rådet vedtager denne forordning. 
Forslag til 
RÅDETS FORORDNING (EF) 
om ændring af forordning (EF) nr. 66/98 vedrørende 
visse bevarelses- og kontrolforanstaltninger 
gældende for fiskeriaktiviteter i Antarktis 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 66/98 af 18. december 1997 om visse 
bevarelses- og kontrolforanstaltninger gældende for fiskeriaktiviteter i Antarktis og 
om ophævelse af forordning (EF) nr. 2113/96', særlig artikel 21, 
under henvisning til forslag fra Kommissionen2, og 
ud fra følgende betragtninger: 
Konventionen om bevarelse af de marine levende ressourcer i Antarktis, i det 
følgende benævnt »konventionen«, blev godkendt ved Rådets afgørelse 81/691 /EØF3 
og trådte i kraft for Fællesskabet den 21. maj 1982; 
Kommissionen for bevarelse af de Marine Levende Ressourcer i Antarktis, i det 
følgende benævnt "CCAMLR", der er nedsat ved konventionen, vedtog efter 
henstilling fra sit videnskabelige udvalg på årsmødet den 8. november 1997 
bevarelses- og forvaltningsforanstaltninger i CCAMLR-området for perioden fra den 
8. november 1997 til den 6. november 1998; 
disse bevarelsesforanstaltninger er bindende fra den 11. maj 1998; 
det bør fastsættes, at kun skibe, der er i besiddelse af en særlig fiskeritilladelse udstedt 
i overensstemmelse med Rådets forordning (EF) nr. 1627/944, har tilladelse til at 
udøve fiskeriaktiviteter; 
CCAMLR's medlemmer er blevet enige om midlertidigt at anvende de bevarelses­
foranstaltninger, der blev vedtaget den 8. november 1997, uden at afvente, at de bliver 
bindende, da nogle af bevarelsesforanstaltningerne vedrører fangstsæsoner, der 
begynde^ den 8. november 1997 eller derefter; 
som kontraherende part i konventionen påhviler det Fællesskabet at sikre, at de af 
CCAMLR vedtagne foranstaltninger anvendes for fiskerfartøjer under medlems­
staternes flag med virkning fra de pågældende datoer; 
1 EFT L 6 af 10.1.1998, s. 1. 
2 EFT C 
3 EFT L 252 af 5.9.1981, s. 26. 
4 EFTL 171 af 6.7.1994, s. 7. 
forordning (EF) nr. 66/98 bør følgelig ændres -
UDSTEDT FØLGENDE FORORDNING: 
Artikel 1 
I forordning (EF) nr. 66/98 foretages følgende ændringer: 
1. Artikel 2, stk. 1, affattes således: 
"1. Kun fartøjer, der er opført på den i stk. 2 omhandlede liste, og som har en 
særlig fiskeritilladelse, der er udstedt af deres flagmedlemsstat i overens­
stemmelse med artikel 7 i forordning (EF) nr. 1627/94*, har ret til at udøve 
fiskeri i det i artikel 1 definerede område. 
* EFTL171af6.7.1994,s.7." 
2. I artikel 4: 
a) stk. 3, ændres "7. november 1997" til "6. november 1998" 
b) indsættes følgende stykker: 
"4. Direkte fiskeri efter Dissostichus spp i FAO-underområde 48.5 
Antarktis og FAO-afsnit 58.4.1 og 58.4.2 Antarktis er forbudt fra den 
8. november 1997 og indtil den 6. november 1998. 
5. Fangst af Lepidonotothen squamifrons i FAO-afsnit 58.4.4 Antarktis er 
forbudt fra den 8. november 1997 undtagen til videnskabelige formål. 
6. Direkte fiskeri efter Lepidonotothen squamifrons, Notothenia rossii, 
Chanichthys rhinoceratus eller Bathyraja spp er forbudt i FAO-afsnit 
58.5.2 Antarktis fra den 8. november 1997 til den 6. november 1998. 
7. Direkte fiskeri efter D. mawsoni i FAO-underområde 48.4 Antarktis er 
forbudt undtagen til videnskabelige formål." 
3. I artikel 5: 
a) affattes stk. 2 og 3 således: 
"2. TAC for Dissostichus eleginoides fastsættes til: 
a) 3 300 tons i FAO-underområde 48.3 Antarktis i perioden 1 april 
til 31. august 1998 
b) 28 tons i FAO-underområde 48.4 Antarktis i perioden 1. april til 
31. august 1998, eller indtil den i litra a) fastsatte TAC er opbrugt 
c) 3 700 tons i FAO-afsnit 58.5.2 Antarktis i perioden 
8. november 1997 til 6. november 1998. 
Hvis bifangsten i et dræt af Lepidonotothen squamifrons, Notothenia 
rossii, Channichthys rhinoceratus eller Bathyraja spp under direkte 
fiskeri efter Dissostichus eleginoides: 
i) overstiger 100 kg og 5% af vægten af den samlede fangst af 
samtlige fiskearter eller 
ii) er på 2 tons eller derover, 
skal fiskerfartøjet sejle til en anden fangstplads mindst 5 sømil væk. 
Det må i en periode på mindst fem dage ikke vende tilbage til et sted 
inden for 5 sømil fra det sted, hvor bifangsten overstiger 5%. 
Det samlede antal og den samlede vægt af Dissostichus eleginoides, 
herunder individer med geléagtig konsistens, skal indberettes. Disse 
fisk afskrives på TAC. 
3. TAC for Champsocephalus gunnari fastsættes til 4 520 tons i FAO-
underområde 48.3 Antarktis i perioden 8. november 1997 til 
31. marts 1998. 
Det direkte fiskeri efter Champsocephalus gunnari i samme 
underområde lukkes, hvis bifangsten af en af de i stk. 5, nr. i), nævnte 
arter overstiger de fastsatte grænser. 
Hvis bifangsten i et dræt af de i stk. 5, nr. i), nævnte arter under direkte 
fiskeri efter Champsocephalus gunnari: 
i) overstiger 100 kg og 5% af vægten af den samlede fangst af 
samtlige fiskearter eller 
ii) er på 2 tons eller derover, 
skal fiskerfartøjet sejle til en anden fangstplads mindst 5 sømil væk. 
Det må i en periode på mindst fem dage ikke fiske inden for 5 sømil 
fra det sted, hvor bifangsten oversteg 5%. 
Såfremt fangsten af Champsocephalus gunnari i et dræt overstiger 
100 kg, og over 10% af antallet af disse fisk har en samlet længde på 
under 24 cm, skal fiskerfartøjet sejle til en anden fangstplads mindst 
5 sømil væk. Det må i en periode på mindst fem dage ikke vende 
tilbage til et sted inden for 5 sømil fra det sted, hvor fangsten af 
Champsocephalus gunnari med en samlet længde på under 24 cm 
oversteg 10%." 
b) stk. 4: 
i) første og andet afsnit, ændres "i perioden 2. november 1996 til 
7. november 1997" til "i perioden 8. november 1997 til 
6. november 1998" 
ii) affattes fjerde afsnit således: 
"Hvis fangsten i et dræt af andre arter end de i stk. 5, nr. i), nævnte 
målarter under direkte fiskeri efter Electrona carlsbergi: 
i) overstiger 100 kg og 5% af vægten af den samlede fangst af 
fiskearterne eller 
ii) er på 2 tons eller derover, 
skal fiskerfartøjet sejle til en anden fangstplads mindst 5 sømil væk. 
Det må i en periode på mindst fem dage ikke fiske inden for 5 sømil 
fra det sted, hvor bifangsten oversteg 5%." 
c) stk. 5, indsættes som nr. iii): 
"iii) Under alt direkte fiskeri i FAO-afsnit 58.5.2 Antarktis i perioden 
8. november 1997 til 6. november 1998: 
må bifangsten af Lepedonotothen squamifrons ikke overstige 
325 tons 
må bifangsten af Channichthys rhinoceratus ikke overstige 
80 tons 
må bifangsten af Bathyraja spp ikke overstige 120 tons. 
Bifangsten af enhver fiskeart, der ikke er nævnt i det foregående afsnit, og 
for hvilken der ikke gælder nogen anden fangstbegrænsning, må ikke 
overstige 50 tons i FAO-afsnit 58.5.2 Antarktis." 
d) affattes stk. 6 således: 
"6. Ved sted, hvor bifangsten overstiger de i denne artikel omhandlede 
grænser, forstås fiskerfartøjets rute fra det sted, hvor fiskeredskabet 
udsættes, til det sted, hvor det igen tages op på fartøjet." 
4. I artikel 8: 
a) stk. 1, nr. i), ændres "1. marts 1997" til "1. april 1998", og nr. iii) udgår 
b) stk. 2, nr. i), ændres "1997" overalt til "1998". 
5. I artikel 11, stk. 1 og 2, ændres "1997" overalt til "1998". 
6. I artikel 12: 
a) Stk. 1: 
i) litra a), ændres "i perioden 2. november 1996 til 31. august 1997" til 
"i perioden 8. november 1997 til 6. november 1998", og "fra 
1. marts 1997" ændres til "i perioden 1. april til 31. august 1998" 
ii) litra b), ændres "i perioden 2. november 1996 til 31. marts 1997" til "i 
perioden 8. november 1997 til 31. marts 1998" 
iii) udgår litra c) og d) 
b) ophæves stk. 5. 
7. I artikel 16 indsættes som sidste stykke: "Udøvelse af forsøgsfiskeri i CCAMLR-
konventionsområdet er forbudt, så længe der ikke er givet tilladelse til det i 
overensstemmelse med bilag V." 
8. Artikel 18 affattes således: 
"Artikel 18 
Krabbefiskeri defineres som enhver kommerciel fiskeriaktivitet, i hvilken mål­
arten tilhører krabbegruppen (Decapoda af ordenen Reptantia)." 
9. I artikel 19: 
a) affattes litra a) således: 
"a) krabbe i FAO-underområde 48.3 Antarktis i perioden 
8. november 1997 til 6. november 1998" 
b) litra b), ændres "i perioden 1. marts til 31. august 1997" til "i perioden 
1. april 1997 til 31. august 1998" 
c) affattes litra c) således: 
"c) Champsocephalus gunnari i FAO-underområde 48.3 Antarktis i 
perioden 8. november 1997 til 31. marts 1998" 
d) litra d), ændres "i perioden 2. november 1996 til 31. august 1997" til "i 
perioden 8. november 1997 til 6. november 1998" 
e) udgår litra e). 
10. Bilag I affattes som angivet i bilag I til nærværende forordning. 
11. Bilag II udgår. 
12. Bilag IV ændres som angivet i bilag II til nærværende forordning. 
Artikel 2 
Denne forordning træder i kraft på syvendedagen efter offentliggørelsen i De 
Europæiske Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 
På Rådets vegne 
Formand 
BILAG I 
"BILAG I 
DATA, DER SKAL FORELÆGGES OM KRABBEFISKERI IFAO-UNDER-
OMRÅDE 48.3 ANTARKTIS 
Fangst- og indsatsdata: 
Togtbeskrivelse 
togtkode, fartøjskode, tilladelsens nummer, år. 
Tejnebeskrivelse 
diagrammer og andre oplysninger, herunder tejnernes form, dimensioner, 
maskestørrelse, tragtens placering og åbning og angivelse af, hvilken vej den 
vender, antal rum, mulighed for, at krabberne kan undslippe. 
Indsatsbeskrivelse 
dato, tidspunkt, breddegrad og længdegrad ved sættets påbegyndelse, 
retvisende pejling for sættet, det samlede antal udsatte tejner, afstanden 
mellem tejnerne på linen, antallet af mistede tejner, dybde, sættetid, agntype. 
Fangstbeskrivelse 
antal og vægt af fangsten, der er beholdt om bord, bifangst af alle arter (se 
tabel 1), supplerende nummer, der refererer til oplysningerne om prøverne. 
Tabel 1: Påkrævede data for bifangstarter i krabbefiskeriet i FAO-
underområde 48.3 Antarktis 
Art Pakrasvede data 
Dissostichus eleginoides Antal og anslaet samlet vaegt 
Notothenia rossii Antal og anslaet samlet vaegt 
Andre arter Anslaet samlet vasgt 
Biologiske data 
Med henblik på forelæggelse af disse data skal der tages prøver af krabberne 
fra drættet lige inden middag ved, at hele indholdet af et antal tejner, som er 
placeret med intervaller langs linen, indsamles, således at mellem 35 og 
50 prøveeksemplarer er repræsenteret i delprøven. 
Togtbeskrivelse 
togtkode, fartøj skode, tilladelsens nummer 
Prøvebeskrivelse 
dato, position ved sættets påbegyndelse, retvisende pejling for sættet, 
linenummer. 
Data 
art, køn, længde på mindst 35 individer, tilstedeværelse/fravær af rodkrebs, 
registrering af krabbernes destination (beholdt, genudsat, destrueret), 
registrering af nummeret på den tejne, hvorfra krabberne kommer." 
BILAG II 
ÆNDRINGER TIL BILAG IV 
stk. 2, første punktum, affattes således: 
"Langliner må kun sættes om natten (dvs. i mørke mellem det nautiske 
tusmørke om aftenen og om morgenen, idet tidspunkterne for tusmørket er 
anført i den nautiske almanaks tabeller for alle breddegrader og lokaltider og 
for samtlige dage. Alle tidspunkter, det være sig for fartøjets operationer eller 
observatørernes erklæringer, skal anføres med angivelse af forskellen i forhold 
til GMT.)" 
stk. 3 affattes således: 
"Det er forbudt at udtømme fiskeaffald i havet, mens langlinerne sættes. 
Udtømning af affald i havet, mens langlinerne trækkes, skal så vidt muligt 
undgås. Hvis udtømning af fiskeaffald under trækning er uundgåelig, skal den 
finde sted på den modsatte side af den, hvor langlinerne trækkes." 
stk. 8 udgår. 
10 
ISSN 0254-1459 
KOM(98) 346 endelig udg. 
DOKUMENTER 
DA 03 06 07 11 
Katalognummer : CB-CO-98-357-DA-C 
ISBN 92-78-36880-6 
Kontoret for De Europæiske Fællesskabers Officielle Publikationer 
L-2985 Luxembourg 
"10